b'\n_START_ARTICLE_\nTempelj Atene Nike\n_START_SECTION_\nZgodovina templja\n_START_PARAGRAPH_\nV 6. stoletju pred na\xc5\xa1im \xc5\xa1tetjem je bil ustanovljen kult Atene Nike in zgrajen majhen tempelj s pomo\xc4\x8djo mikenske utrdbe in kiklopskega zidu. Potem ko so tempelj poru\xc5\xa1ili Perzijci leta 480 pr. n. \xc5\xa1t., je bil iz ostankov zgrajen nov tempelj. Nova gradnja templja se je za\xc4\x8dela leta 449 in kon\xc4\x8dala okoli 420 pr. n. \xc5\xa1t._NEWLINE_Tempelj je bil nedotaknjen, dokler ni bil poru\xc5\xa1en leta 1686, ko so Turki uporabljali kamne za gradnjo obrambe. Po osamosvojitvi Gr\xc4\x8dije leta 1834 je bil tempelj rekonstruiran. Leta 1998 je bil tempelj razstavljen, tako da so bila zdrobljena betonska tla zamenjana, friz odstranjen, postavljen je bil v Novem muzeju Akropole, ki je bil odprt leta 2009.  Tempelj Atene Nike je pogosto zaprt zaradi prizadevanj za ohranitev. Nova muzejska predstavitev je sestavljena iz drobcev pred perzijskim uni\xc4\x8denjem 480 pred na\xc5\xa1im \xc5\xa1tetjem. Skulpture iz friza so ohranjene kot: juna\xc5\xa1tva Herkula, kip Moskoforja ali mo\xc5\xa1kega, ki nese teleta, po\xc5\xa1kodovan kip boginje, ki ga pripisujejo Praksitelu, in konjenik Rampin, epigrafska posvetila, odloki in stele.\n_START_SECTION_\nArhitektura\n_START_PARAGRAPH_\nTempelj Atene Nike je bil zgrajen v tetrastilu (\xc5\xa1tirje stebri). To je jonska struktura s kolonadnim portikom na obeh sprednjih in zadnjih fasadah (amfiprostil), ki ga je zasnoval arhitekt Kalikrat. Stebri vzdol\xc5\xbe vzhodne in zahodne fasade so monolitni. Tempelj je 8,2 metra dolg, 5,5 metra \xc5\xa1irok in 7 metrov visok. Skupna vi\xc5\xa1ina od stilobata do pedimenta je 7 metrov. Razmerje med vi\xc5\xa1ino in premerom stebrov je 7\xc2\xa0: 1, kar ustvarja eleganco in je normalno 9\xc2\xa0: 1 ali 10\xc2\xa0: 1 za jonske zgradbe. Izdelan je iz belega pentelikonskega marmorja. Grajen je bil postopoma, kot so dopu\xc5\xa1\xc4\x8dala finan\xc4\x8dna sredstva, ki jih je bilo po vojni bolj malo.\n_START_SECTION_\nKult kipa in friz\n_START_PARAGRAPH_\nSlavni friz Atene, ki obuva svoje sandale, je primer vla\xc5\xbene draperije. Vla\xc5\xbena draperija prikazuje obliko telesa, ampak tudi prikriva telo z draperiranim obla\xc4\x8dilom. Nekateri frizi so iz perzijske in pelopone\xc5\xa1ke vojne. Frizi vsebujejo prizor konjenice iz bitke pri Maratonu in gr\xc5\xa1ko zmago nad Perzijci v bitki pri Platajah. Bitke predstavljajo gr\xc5\xa1ko in atensko prevlado voja\xc5\xa1ke mo\xc4\x8di in zgodovinske dogodke.  Kip Nike je stal v celi oziroma naosu. Nike je bila prvotno "krilata boginja zmage" (Samotra\xc5\xa1ka Nike). Sprva ni imela kril in so jo Atenci imenovali Nike Apteros ali zmaga brez kril in nastala je zgodba, da so bila kipu odvzeta krila, da nikoli ne bi zapustila mesta._NEWLINE_Frizi v ogredju so bili okra\xc5\xa1eni na vseh straneh z reliefnim kiparstvom v idealiziranem klasi\xc4\x8dnem slogu 5. stoletja pred na\xc5\xa1im \xc5\xa1tetjem. Severni friz prikazuje bitke med Grki s konjenico. Ju\xc5\xbeni friz ka\xc5\xbee odlo\xc4\x8dilno zmago nad Perzijci v bitki pri Platajah. Vzhodni friz ka\xc5\xbee bogove Ateno, Zevsa in Pozejdona, ki naj bi vrnili Atencem versko prepri\xc4\x8danje in \xc4\x8da\xc5\xa1\xc4\x8denje bogov v dru\xc5\xbebenem in politi\xc4\x8dnem ozra\xc4\x8dju 5. stoletja v Atenah._NEWLINE_Nekaj \xc4\x8dasa po dokon\xc4\x8danju templja, okoli 410 pred na\xc5\xa1im \xc5\xa1tetjem, je bila okoli njega ograja, da bi ljudem prepre\xc4\x8dila padec po strmem bastijonu. Njena zunanjost je bila okra\xc5\xa1ena z izrezljanimi reliefnimi skulpturami, ki ka\xc5\xbeejo Nike pri razli\xc4\x8dnih dejavnostih._NEWLINE_Arhitekta Christian Hansen in Eduard Schaubert sta izkopala tempelj leta 1830. Stavba je bila popolnoma razstavljena v 17. stoletju in kamen uporabljen za tur\xc5\xa1ki zid, ki obdaja hrib. Enostavna anastiloza (gr\xc5\xa1ko ana \xe2\x88\x92 ponovno, stilos \xe2\x80\x93 steber) je bila narejena\xc4\xbc leta 1836, ko je bil tempelj ponovno zgrajen iz preostalih delov. Tretja obnova je bila kon\xc4\x8dana poleti 2010.  Glavna struktura, stilobat in stebri so v glavnem nedotaknjeni, ni strehe in ve\xc4\x8dine timpanona. Fragmenti oblikovanega friza so razstavljeni v Muzeju Akropole in Britanskem muzeju; kopije so name\xc5\xa1\xc4\x8dene na templju.'